યઝદી કન્યા આશ્વાક ૧૪ વર્ષની હતી ત્યારે ઉત્તર ઈરાકમાં આઈએસ ત્રાસવાદીઓએ તેનું અપહરણ કરીને અબુ હુમામ નામના શખ્સને ૧૦૦ ડોલરમાં વેચી દીધી હતી. ત્રણ મહિના સુધી દુષ્કર્મ અને દમન સહ્યા પછી ભાગી છૂટવામાં સફળતા મળી હતી.. કન્યા બધું ભૂલી જવા માતા-ભાઈ સાથે જર્મની પહોંચી હતી. પરંતુ થોડા મહિના પહેલાં જ સુપરમાર્કેટ નજીક કોઈકે ૧૯ વર્ષની ઉંમરે પહોંચેલી કન્યાનું નામ લઈને બૂમ પાડી. નજીક આવેલી કારની આગળની સીટમાં બેઠેલી વ્યક્તિએ તેને જર્મન ભાષામાં પૂછયું કે તુ આશ્વાક છે? કન્યા ગભરાઈ ગઈ. નકારમાં જવાબ આપીને સામે પ્રશ્ન કર્યો કે તમે કોણ છો? સામી વ્યક્તિએ જવાબ આપ્યો હતો,’ હું તને ઓળખું છું આશ્વાક. હું અબુ હુમામ છું.’